Pascal Obispo

**Pascal Obispo** es un autor, compositor e cantaire francés. 

**Pascal Obispo**, nascut en Occitània lo 8 de genièr de 1965 a Brageirac (Peirigòrd), es d'origina basca per son paire, *Max Obispo*, un ancian jogaire de fotbòl dels Girondins de Bordèu, e Francés per sa maire, *Nicole Guérin*, venguda d'Angieus (Anjau). Seriá tanben cosin de *Jérémie Obispo*, director adjunt en Aquitània de l'Ofici public de la lenga occitana e sòci del grop polifonic occitan Galip.

**Pascal Obispo** a 13 ans en 1978 quand sos parents divòrçan : partís alavetz viure amb sa maire a Rennes (Bretanha). Aquí, cabussa dins la musica. Sas primièras influéncias son pop-rock, se refèra a Michel Polnareff (farà en 1994 una represa de sa cançon "Holidays"), a l'escadença d'assistar a una session de repeticion del grop anglés The Cure de passatge a Rennes, e es tanben admirator del grop emblematic a n'aquesta periòda d'aquela ciutat, Marquis de Sade. D'alhor, en 1988, **Pascal Obispo** ven bassista d'un grop que se ditz *Senso*, grop new wave que compren tanben *Frank Darcel*, un ancian sòci de Marquis de Sade justament. 

Coneis lo succès en França coma cantaire tre la fin de l'annade de 1992 amb lo títol "Plus que tout au monde" e un pic de popularitat entre 2002 e 2004, amb los tubes "Millésime" en 2002, "Fan" (n°1 de las vendas de singles) en 2003, "Zinedine" en 2003 tanben, o encara lo duò "Mourir demain" en 2004 amb Natasha St-Pier. 

En mai de sa carrièra coma cantaire popular, es tanben en França un autor e compositor màger per los de la scèna francofòna : a compausat de cançons vengudas de plan gròssas capitadas per Florent Pagny ("Savoir Aimer", "Ma liberté de penser", "Chanter", "Et un jour, une femme"), Johnny Hallyday ("Allumer le feu", "Ce que je sais"), Calogero ("Prendre l'air"), Zazie ("Zen"), Natasha St-Pier ("Tu trouveras", "Mourir demain") etc. 

Es tanben lo compositor en 2000 de la comèdia musicala *Los Dètz Comandaments*, amb lo tube "L'envie d'aimer" interpretat per Daniel Levi.

## Discografia
* 1990 : *Le Long du fleuve*
* 1992 : *Plus que tout au monde*
* 1994 : *Un jour comme aujourd'hui*
* 1996 : *Superflu*
* 1999 : *Soledad*
* 2004 : *Studio Fan*
* 2006 : *Les Fleurs du bien*
* 2009 : *Welcome to the Magic World of Captain Samouraï Flower*
* 2013 : *Le Grand Amour*
* 2016 : *Billet de femme*
* 2018 : *Obispo*
* 2021 : *France*
* 2022 : *Histoires 2 France*
* 2023 : *Le beau qui pleut*

## Cançons mai conegudas
* *Plus que tout au monde* (1992)
* *Tu vas me manquer - Les mains qui se cherchent* (1993)
* *La moitié de moi* (1993)
* *Laurelenn* (1993)
* *Où est l'élue* (1994)
* *Tombé pour elle - L'île aux oiseaux* (1995)
* *Tu compliques tout* (1996)
* *Personne* (1996)
* *Il faut du temps* (1997)
* *Où et avec qui tu m'aimes* (1997)
* *Lucie* (1997)
* *Les meilleurs ennemis* (1997, amb Zazie)
* *Assassine* (1998)
* *Sa raison d'être* (1998)
* *Soledad* (1999)
* *L'important c'est d'aimer* (2000)
* *Pas besoin de regrets* (2001)
* *Ce que l'on voit allée Rimbaud* (2001)
* *Millésime* (2002)
* *Tu trouveras* (2002, amb Natasha St-Pier)
* *So many men* (2002, amb Youssou N'Dour)
* *Fan* (2003)
* *Zinedine* (2003)
* *Mourir demain* (2004, amb Natasha St-Pier)
* *Y'a pas un homme qui soit né pour ça* (2004, amb Florent Pagny e Calogero)
* *1980* (2006, amb Mélissa Mars)
* *Les fleurs du bien* (2006)

## Referéncias